Jesus, die groot vegter vir vroueregte - Gesonde Seks Blog
by Timothy Kieswetter in Uncategorized
Jy hoef nie baie vêr rondom jou te kyk om te sien die wêreld is nie 'n baie regverdige plek nie. Veral nie as jy 'n vrou is nie. Alhoewel ons in 2013 lewe, in 'n land met die mees progressiewe vroueregte in die wêreld, is daar nog steeds 'n gevoel, atmosfeer, geloof wat heers dat die man die baas is.
Wanneer ons die Bybel lees, veral die Ou Testament, dan dink ons maar dit is hoe God die man en vrou gemaak het. Maar soos baie dinge sien ek dit anderste. (Ek gaan nie nou hier my hele geslagsiening met jou deel nie – dalk sal ek dit eendag in 'n boek sit.) Hierdie is maar net om 'n klein klip in die bos te gooi (en hoop niks word terug gegooi nie).
Daar is twee stukke waar ek lees hoe Jesus opgestaan het vir vroueregte.
#1. Johannes 8, lees ons van 'n vrou wat op heterdaad betrap is besig met owerspel. Die wet het gesê so 'n vrou moet dood gemaak word. En die Fariseërs het gereed gestaan met klippe om haar te stenig. Wat het die wet gesê van die man wat in owerspel betrap is? Niks nie.
Jesus kom en spreek haar vry. Hy is die vrou se seksuele reg op dieselfde vlak as die man se seksuele reg. As die man nie gedood moet word nie, moet die vrou ook nie gedood word nie.
#2. Matteus 5:28, een van my gunsteling verse waar Jesus met die getroude man praat en sê al kyk hy net na 'n ander vrou en haar begeer, het hy alreeds egbreek in sy hart gepleeg.
(Ek glo nie Jesus praat hier teen wellus nie, maar maak egter 'n dieper geslagsidentiteit-punt. Lees my ander artikels en interpretasies van hierdie vers hierso:
Kyk en begeer of kyk en bekeer,
A deeper truth revealed in Matt 5:28,
Sondig ek in my hart as ek na 'n mooi vrou kyk?
Hou in gedagte in watse klimaat Jesus hierdie vers gespreek het: in 'n tyd waar dit toelaatbaar was vir die man om owerspel te pleeg, maar die vrou nie. (Johannes 8 storie)
En hier drop Jesus 'n bom wat die manlike patriarg-kultuur tot sy fondamente skud. Nie net spreek hy die manlike egbreker aan nie, maar ook dat al bedink hy dit net, is hy alreeds skuldig aan egbreek. En hierdie sê hy vir die manne wat nie eers geglo het hulle is skuldig aan egbreek al word hulle op heterdaad daarmee betrap nie.
Ek glo die groot geslagsrif tussen man en vrou is te danke aan die sondeval. Dit is nie hoe God dit bedoel het om te wees vir man en vrou nie. Is jou huwelik onder die vloek? Is daar 'n groot gesagsverskil in julle huis? Of lewe jy in die tuin van Eden, as gelykes?
skreeu CUM boekwinkels selfbewus rape Ontbyt in die bed en Seks in die kombuis seks orale seks Masturbasie cheating Die Stripshow produksie scripture verse selfbeeld stilstuipe pornografie vergifnis Gesonde Huwelik bly kalm verkragting Kommunikasie libido jaloesie Wat Adam my van Seks geleer het Vadersdag vrese paklase seksuele misdaad Boeke Die Naakte Feite premature ejakulasie puberteit theology molestering kieswetter skei religion verslawing social media intimiteit affair Congratulations Thank You lae libido kinders Mentorskap e-Kursus verkrag Porn Tieners emosies egskeiding seksvoorligting seks lus ouerskap blow job